2002D0080 — SL — 01.05.2004 — 004.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 4. februarja 2002 o postavljanju posebnih pogojih za uvoz fig, lešnikov in pistacij in nekaterih proizvodov iz njih s poreklom ali poslanih iz Turčije (notificirana pod dokumentarno številko K(2002) 386) (Besedilo velja za EGP) (2002/80/ES) (UL L 034, 5.2.2002, p.26)

spremenjena z:









▼B

ODLOČBA KOMISIJE

z dne 4. februarja 2002

o postavljanju posebnih pogojih za uvoz fig, lešnikov in pistacij in nekaterih proizvodov iz njih s poreklom ali poslanih iz Turčije

(notificirana pod dokumentarno številko K(2002) 386)

(Besedilo velja za EGP)

(2002/80/ES)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Direktive Sveta 93/43/EGS z dne 14. junija 1993 o higieni živil ( 1 ) in zlasti člena 10(1) Direktive, ob upoštevanju naslednjega: (1) Ugotovljeno je bilo, da so bile posušene fige in pistacije ter v manjšem obsegu lešniki, s poreklom ali poslani iz Turčije, v številnih primerih onesnaženi s prevelikimi količinami aflatoksina B1 in skupnega aflatoksina. (2) Znanstveni odbor za prehrano je ugotovil, da alfatoksin B1, celo v izredno majhnih količinah, povzroča raka jeter in je poleg tega tudi genotoksičen. (3) Uredba Komisije (ES) št. 194/97 z dne 31. januarja 1997 o določitvi zgornje mejne vrednosti nekaterih onesnaževalcev v živilskih proizvodih ( 2 ), kakor je bila nazadnje spremenjena z Uredbo (ES) št. 1566/1999 ( 3 ), določa zgornje mejne vrednosti nekaterih onesnaževalcev in zlasti aflatoksinov v živilskih izdelkih. Zlasti v vzorcih posušenih fig s poreklom ali poslanih iz Turčije so bile te mejne vrednosti znatno presežene. (4) To resno ogroža javno zdravje v Skupnosti in zato je na ravni Skupnosti je treba sprejeti zaščitne ukrepe. (5) Urad za prehrano in veterino Evropske komisije (FVO) je v Turčijo poslal misijo, ki je v času do 4. do 8. septembra 2000 ocenila nadzorne sisteme, ki jih uporabljajo za preprečevanje onesnaženja z aflatoksinom v lešnikih, pistacijah in posušenih figah, ki so namenjeni za izvoz v Evropsko skupnost. Misija je med drugim pokazala, da postopki nadzora, ki se uporabljajo za pošiljke lešnikov, pistacij in posušenih fig, namenjenih za izvoz v Evropsko Skupnost, ne zagotavljajo, da so pošiljke v skladu z zgornjimi mejnimi vrednostmi, določenimi v zakonodaji ES. Opaženo je bilo nezadostno usposabljanje odgovornih uradnikov, nezadostni postopki vzorčenja in preskušanja in nezadostni dokazi, da je izvozno potrdilo soodnosno z zadevno pošiljko. Za te proizvode s poreklom ali poslanih iz Turčije se neupoštevanje zgornjih mejnih vrednosti aflatoksinov stalno opazuje in poroča preko Sistema hitrega obveščanja za živila. Zato je primerno, da za lešnike, pistacije in posušene fige in proizvode iz lešnikov, pistacij in posušenih fig s poreklom ali poslanih iz Turčije veljajo posebni pogoji, da se zagotovi visoka raven varovanja javnega zdravja. (6) Posušene fige, lešniki in pistacije ter proizvodi iz njih morajo biti proizvedeni, sortirani, z njimi se mora ravnati, jih predelovati, pakirati in prevažati skladno z dobro higiensko prakso. Treba je ugotoviti količine aflatoksina B1 in skupnega aflatoksina v vzorcih, vzetih iz pošiljk neposredno preden zapustijo Turčijo. (7) Turški organi naj zagotovijo dokumentarna dokazila, ki spremljajo vsako pošiljko posušenih fig, lešnikov in pistacij s poreklom ali poslanih iz Turčije, ki se nanašajo na pogoje proizvodnje, sortiranja, rokovanja, predelave, pakiranja in prevoza, ter rezultate laboratorijskih analiz količin aflatoksina B1 in skupnega aflatoksina v pošiljkah. (8) Zato je za varovanje javnega zdravja potrebno, da pristojni organi države članice uvoznice pošiljke posušenih fig, lešnikov in pistacij s poreklom ali poslane iz Turčije, ki se uvažajo v Evropsko skupnost naključno vzorčijo in analizirajo glede količine aflatoksina. (9) Posvetovanje s Stalnim odborom za živila je potekalo 2. aprila 2001 – ob upoštevanju naslednjega: SPREJELA NASLEDNJO ODLOČBO:







Člen 1

▼M2

1. Države članice ne uvažajo izdelkov, ki spadajo v eno od naslednjih kategorij s poreklom ali poslani iz Turčije, ki so namenjeni prehrani ljudi ali uporabi kot sestavine v živilskih proizvodih, če pošiljke ne spremljajo rezultati uradnega vzorčenja in analiz, ter zdravstveno spričevalo, določeno v Prilogi 1, ki ga izpolni, podpiše in potrdi predstavnik Generalnega direktorata za zaščito in nadzor Ministrstva za kmetijstvo in podeželske zadeve Republike Turčije:

— posušene fige, ki spadajo v oznako KN 0804 20 90,

— lešniki (Corylus sp) v lupini ali oluščeni, ki spadajo v oznako KN 0802 21 00 ali 0802 22 00,

— pistacije, ki spadajo v oznako KN 0802 50 00,

— mešanice oreškov ali suhega sadja, ki spadajo v oznako KN 0813 50 in vsebujejo fige, lešnike ali pistacije,

— pasta iz fig in lešnikov, ki spada v oznako KN 2007 99 98,

— lešniki, fige in pistacije, pripravljeni ali konzervirani, vključno z mešanicami, ki spadajo v oznako KN 2008 19,

▼M3

— moka, zdrob in prah iz lešnikov, fig in pistacij, ki spadajo v oznako KN 1106 30 90.

▼B

2. Pošiljke se lahko uvažajo v Skupnost samo preko enega od vstopnih mest, navedenih v Prilogi II.

3. Vsaka pošiljka je označena z oznako, ki ustreza oznaki na zdravstvenem spričevalu in spremnem poročilu, ki vsebuje rezultat uradnega vzorčenja in analiz iz odstavka 1.

4. Pristojni organi v vsaki državi članici zagotovijo, da se za uvožene posušene fige, lešnike in pistacije, kot je navedeno v odstavku 1, s poreklom ali poslanih iz Turčije preverjajo dokumenti, da se zagotovi, da je izpolnjena zahteva po zdravstvenem spričevalu in rezultatih vzorčenja iz odstavka 1.

▼M3

5. Pristojni organi v vsaki državi članici opravijo za analizo glede aflatoksina B1 in celotnega aflatoksina naključno vzorčenje pošiljk posušenih fig, lešnikov in pistacij in nekaterih proizvodov iz posušenih fig, lešnikov in pistacij s poreklom ali poslanih iz Turčije.

Države članice predložijo Komisiji vsake tri mesece poročilo o analitičnih rezultatih uradnih kontrol pošiljk posušenih fig, lešnikov in pistacij in nekaterih proizvodov iz posušenih fig, lešnikov in pistacij s poreklom ali poslanih iz Turčije. To poročilo se predloži v mesecu, ki sledi vsakemu četrtletju ( 4 ).

▼M2

6. Naključno vzorčenje in analize iz odstavka 5 se opravljajo na približno 10 % pošiljk proizvodov za vsako kategorijo proizvodov iz odstavka 1.

Vsaka pošiljka, ki se vzorči in analizira, se pred sprostitvijo v promet od vstopne točke v Skupnost pridrži ►M3 za največ 15 delovnih dni ◄ . V tem primeru pristojni organi v državah članicah izdajo spremni uradni dokument, ki izkazuje, da je bila pošiljka predmet uradnega vzorčenja in analize in navede rezultate analize.

Lešnike se vzorči v skladu s postopkom vzorčenja, določenim v točki 5.2 Priloge I k Direktivi Komisije 98/53/ES ( 5 ). V primeru lešnikov, s katerimi se trguje v vakuumskem pakiranju, za pošiljke 15 ton in več, je treba vzeti najmanj 25 primarnih vzorcev, da dobimo 30 kg sestavljeni vzorec, in za pošiljke manj kot 15 ton je treba vzeti 25 % primarnih vzorcev v skladu z Direktivo 98/53.

▼M3

7. V primeru deljenih pošiljk spremljajo vsak del deljene pošiljke kopije zdravstvenega spričevala in spremnih dokumentov, navedenih v odstavkih 1 in 6, ki jih potrdi pristojni organ države članice, na ozemlju katere je prišlo do delitve.

▼M1

Člen 1a

Z odstopanjem od člena 1(1) države članice odobrijo uvoz pošiljk, ki jih ne spremljajo rezultati uradnega vzorčenja in analiz ali zdravstveno spričevalo, ki so zapustile Turčijo pred 11. marcem 2002, ko dobavitelj lahko z vzorčenjem in analizo, po določbah Direktive Komisije 98/53/ES ( 6 ), dokaže, da so te pošiljke v skladu z določbami Uredbe Komisije (ES) št. 194/97 glede zgornjih mejnih vrednosti aflatoksina B1 in skupnega aflatoksina.

▼M3

Člen 2

Ta odločba se pregleduje ob upoštevanju informacij in jamstev, ki jih zagotovijo pristojni organi Turčije, in na podlagi rezultatov preskusov, ki jih opravijo države članice z namenom, da ocenijo, ali posebni pogoji iz člena 1 zagotavljajo zadostno raven varstva javnega zdravja v Skupnosti. Pri pregledu se tudi oceni, če še obstaja potreba po posebnih pogojih.

▼B

Člen 3

Države članice sprejmejo ukrepe, potrebne za uskladitev s to odločbo. O tem obvestijo Komisijo.

Člen 4

Ta odločba je naslovljena na države članice.









PRILOGA I

▼M4









PRILOGA II

Seznam vstopnih mejnih prehodov, čez katere se fige, lešniki in pistacije ter nekateri proizvodi iz le-teh s poreklom iz Turčije ali poslanih iz Turčije lahko uvažajo v Skupnost







Država članica Vstopni mejni prehod Belgija Antwerpen, Zeebrugge, Bruselj, Aalst Češka Celní úřad Praha D5 Danska Vsa danska pristanišča in letališča Nemčija HZA Lörrach - ZA Weil am Rhein - avtocesta, HZA Stuttgart - ZA letališče, HZA München - ZA München - letališče, Bezirksamt Reinickendorf von Berlin, Abteilung Finanzen, Wirtschaft und Kultur, Veterinär- und Lebensmittelaufsichtsamt, Grenzkontrollstelle, HZA Frankfurt (Oder) - ZA avtocesta, HZA Cottbus - ZA Forst - avtocesta, HZA Bremen - ZA Neustädter Hafen, HZA Bremen - ZA Bremerhaven, HZA Hamburg-Hafen - ZA Waltershof, HZA Hamburg-Stadt, HZA Itzehoe - ZA Hamburg - letališče, HZA Frankfurt-am-Main - letališče, HZA Braunschweig-Abfertigungsstelle, HZA Hannover Hamburger Allee, HZA Koblenz - ZA Hahn - letališče, HZA Oldenburg - ZA Wilhelmshaven, HZA Bielefeld - ZA Eckendorfer Straße Bielefeld, HZA Erfurt - ZA Eisenach, HZA Potsdam - ZA Ludwigsfelde, HZA Potsdam - ZA Berlin -letališče Schönefeld, HZA Augsburg - ZA Memmingen, HZA Ulm - ZA Ulm (Donautal), HZA Karlsruhe - ZA Karlsruhe, HZA Berlin - ZA Dreilinden, HZA Gießen - ZA Gießen, HZA Gießen - ZA Marburg, HZA Singen - ZA železnica, HZA Lörrach - ZA Weil am Rhein - Schusterinsel, HZA Hamburg-Stadt - ZA Oberelbe, HZA Hamburg-Stadt - ZA Oberelbe - Abfertigungsstelle Billbrook, HZA Hamburg-Stadt - ZA Oberelbe - Abfertigungsstelle Großmarkt, HZA Potsdam - ZA Berlin - letališče Schönefeld, HZA Düsseldorf - ZA Düsseldorf Nord Estonija Pristanišče Muuga BIP, pristanišče Paljassaare BIP, pristanišče Paldiski-Lőuna BIP, pristanišče Dirhami BIP, cesta Luhamaa BIP, cesta Narva BIP Grčija Atene, Pirej, Elefsis, letališče ton Athinon, Solun, Volos, Patras, Heraklion tis Kritis, letališče Kreta, Euzoni, Idomeni, Ormenio, Kipi, Kakavia, Niki, Promahonas, Pithio, Igoumenitsa, Kristalopigi Španija Algeciras (pristanišče), Alicante (letališče, pristanišče), Almeria (letališče, pristanišče), Asturias (letališče), Barcelona (letališče, pristanišče, Ferrocarril), Bilbao (letališče, pristanišče), Cadiz (pristanšče), Cartagena (pristanišče), Castellon (pristanišče), Ceuta (pristanišče), Gijón (pristanišče), Huelva (pristanišče), Irun (Carretera), La Coruńa (pristanišče), La Junquera (Carretera) Las Palmas de Gran Canaria (letališče, pristanišče), Madrid (letališče, Ferrocarril), Malaga (letališče, pristanišče), Marin (pristanišče), Melilla (pristanišče), Murcia (Ferrocarril), Palma de Mallorca (letališče, pristanišče), Pasajes (pristanišče), San Sebastián (letališče), Santa Cruz de Tenerife (pristanišče), Santander (letališče, pristanišče), Santiago de Compostela (letališče), Sevilla (letališče, pristanišče), Tarragona (pristanišče), Tenerife Norte (letališče), Tenerife Sur (letališče), Valencia (letališče, pristanišče), Vigo (letališče, pristanišče), Villagarcia (pristanišče), Vitoria (letališče), Zaragoza (letališče) Francija Marseille (Bouches-du-Rhone), Le Havre (Seine-Maritime), Rungis MIN (Val-de-Marne), Lyon Chassieu CRD (Rhône), Strasbourg CRD (Bas-Rhin), Lille CRD (Nord), Saint-Nazaire Montoir CRD (Loire-Atlantique), Agen (Lot-et-Garonne), Port de la Pointe des Galets à la Réunion Irska Dublin - pristanišče in letališče Cork - pristanišče in letališče Shannon - letališče Italija Ufficio Sanità Marittima ed Aerea di Ancona Ufficio Sanità Marittima ed Aerea di Bari Ufficio Sanità Marittima ed Aerea di Genova Ufficio Sanità Marittima di Livorno Ufficio Sanità Marittima ed Aerea di Napoli Ufficio Sanità Marittima di Ravenna Ufficio Sanità Marittima di Salerno Ufficio Sanità Marittima ed Aerea di Trieste Dogana di Fernetti-Interporto Monrupino (Trieste) Ufficio di Sanità Marittima di La Spezia Ufficio di Sanità Marittima e Aerea di Venezia Ufficio di Sanità Marittima e Aerea di Reggio Calabria Ciper Pristanišče Limassol, letališče Larnaca Latvija Grebneva - cesta z Rusijo Terehova - cesta z Rusijo Pātarnieki - cesta z Belorusijo Silene - cesta z Belorusijo Daugavpils - blagovna železniška postaja Rēzekne - blagovna železniška postaja Liepāja - obmorsko pristanišče Ventspils - obmorsko pristanišče Rīga - obmorsko pristanišče Rīga - letališče Rīga Rīga - Latvijska pošta Litva Cesta: Kybartai, Lavoriškės, Medininkai, Panemunė, Šalčininkai Letališče: Vilnius Obmorsko pristanišče Malkų įlankos, Molo, Pilies Železnica: Kena, Kybartai, Pagėgiai Luksemburg Centre Douanier, Croix de Gasperich, Luksemburg Administration des Douanes et Accises, Bureau Luksemburg - letališče, Niederanven Madžarska Ferihegy - Budapest - letališče Záhony - Szabolcs-Szatmár-Bereg - cesta Eperjeske - Szabolcs-Szatmár-Bereg - železnica Nagylak - Csongrád - cesta Lökösháza - Békés - železnica Röszke - Csongrád - cesta Kelebia - Bács-Kiskun - železnica Letenye - Zala - cesta Gyékényes - Somogy - železnica Mohács - Baranya - pristanišče Malta Prosto pristanišče Malta, mednarodno letališče Malta in pristanišče Grand Harbour Nizozemska Vsa pristanišča in letališča ter vsi mejni prehodi Avstrija HZA Feldkirch, HZA Graz, Nickelsdorf, Spielfeld, HZA Wien, ZA Wels, ZA Kledering, ZA letališče Wien, HZA Salzburg, ZA Klingenbach/Zweigstelle Sopron, ZA Karavanški predor, ZA Villach Poljska Bezledy - Warmińsko - Mazurskie - cestna mejna točka Kuźnica Białostocka - Podlaskie - cestna mejna točka Bobrowniki - Podlaskie - cestna mejna točka Koroszczyn - Lubelskie - cestna mejna točka Dorohusk - Lubelskie - cestna in železniška mejna točka Gdynia - Pomorskie - obmorska mejna točka Gdańsk - Pomorskie - obmorska meja točka Medyka-Przemyśl - Podkarpackie - železniška mejna točka Medyka - Podkarpackie - cestna mejna točka Korczowa - Podkarpackie - cestna mejna točka Jasionka - Podkarpackie - letališka mejna točka Szczecin - Zachodnio - Pomorskie - obmorska mejna točka Świnoujście - Zachodnio - Pomorskie - obmorska mejna točka Kołobrzeg - Zachodnio - Pomorskie - obmorska mejna točka Portugalska Lizbona, Leixőes Slovenija Obrežje - cestni mejni prehod Koper - pristaniški mejni prehod Dobova - železniški mejni prehod Slovaška Vyšné Nemecké - cesta Čierna nad Tisou - železnica Finska Vsi finski carinski uradi Švedska Göteborg, Stockholm, Helsingborg, Landvetter, Arlanda, Norrköping Združeno kraljestvo Belfast, Dover, Felixstowe, letališče Gatwick, Goole, Grimsby, Harwich, letališče Heathrow, Hull, Immingham, Ipswich, Leith, Liverpool, London (vključno s Tilbury, Thamesport in Sheerness), letališče Manchester, Manchester Containerbase, Mednarodni tovorni terminal Manchester, Manchester (vključno z Ellesmere Port), Middlesborough, Southampton.